Document ID: /roh_data/filtered/fineweb-2-filterrobots_roh.jsonl.gz/4883

Il december è Jasmine Flury vegnida quarta a Val Gardena ed il schaner a Cortina d'Ampezzo è ella ida sin il tschintgavel plaz. La giuvna da Tavau ha mussà ch'ella po tegnair pitg cun las meglras, sch'ella ha in bun di. Il problem da Jasmine Flury è savens la constanza. Uschia è ella per exempel vegnida mo 36avla en il super-G dal december a San Murezzan. Curt avant la cursa fascheva ella dentant in'impressiun lucca.
Jau na stoi inventar nagut da nov – simplamain fidar da mias abilitads e dar tut.
Lara Gut-Behrami è la gronda speranza Svizra
La suletta Svizra che ha fatg questa stagiun il sigl sin il podest en in super-G è Lara Gut-Behrami. A San Murezzan è ella vegnida segunda ed a Garmisch terza. Sper Jasmine Flury e Lara Gut vegnan era anc Wendy Holdener e Corinne Suter ad empruvar da cumbatter per las medaglias.
RR actualitad 12:00